אימרה פרקש

אימרה פרקש (בהונגרית: Farkas Imre; שם עט שלו: R. Cassim, דברצן, 1 במאי 1879<ref></ref> – בודפשט, 25 במרץ 1976) היה משורר יהודי-הונגרי מומר כילד, כותב אופרטות (הן לברית והן מוזיקה), מלחין.

== קורות חייו ==
בשנת 1906
אימרה פרקש נולד במשפחה יהודית כבנם של מור פרקש (1839–1907)<ref></ref> סגן בצבא ושל רגינה זיכרמן. בינואר 1886 הוא הוטבל לאמונה הקלוויניסטית יחד עם הוריו ואחותו.<ref></ref> הוא סיים בית ספר תיכון בעיר הולדתו ובאיגלו. למד לאחר מכן משפטים בדברצן, בבודפשט ובקולוז'וואר ולבסוף קיבל את הדוקטורט שלו באוניברסיטה המלכותית ההונגרית של קולוז'וואר. לאחר מכן עבד כפקיד ומנסח מסמכים במשרד ההגנה ההונגרי. הוא פרש ב-1923 בדרגת "יועץ שר".

כבר בגיל צעיר כתב שירים מרגשים שזכו להצלחה רבה. החוגים שהיו נגד המשורר אנדרה אדי ניצלו את הפופולריות שלו. הדרמולט שלו, "בא מביא דרישת השלום" (Jön az idvezítő), הועלה בתיאטרון הלאומי ההונגרי בקולוז'וואר ב-1905 וזו הייתה עבודת הבמה הראשונה שלו. הוא כתב גם אופרטות, מחזמרים והלחין עבורם מוזיקה. הם הוצגו בתיאטרון העם בבודפשט, בתיאטרון קיראי, בתיאטרון האופרטה של בודפשט וב"חוג התיאטרון בודה". יצירותיו "The Igloo students (1909)" וכן "A nótás kapitány (1924)" הועלו לעיתים קרובות, והיצירה שלו Szüreten (בבציר) בוצעה על ידי אנסמבל העם ההונגרי עם הכוריאוגרפיה של מיקלוש ראבאי. הוא יצר את המחזה "אביב נצחי" (Örök tavasz) (בודפשט, 1948) המבוסס על שיריו של המשורר הלאומי ההונגרי שנדור פטפי, וכתב את הטקסט עבור יצירתו של ינה הובאי : Lavotta's Loves יחד עם ארפאד ברציק. הוא גם עיבד את המחזה שלו "הסטודנטים של איגלו" לרומן, ופרסם את הרומן שלו "סערה בארץ הקודש" (Vihar a Szentföldön) תחת השם הבדוי R. Cassim.

פרקש היה חבר באגודת מיצקייביץ ההונגרית, שמטרתה הייתה לטפח את יחסי הונגריה-פולין ועסקה בעיקר בספרות.<ref>[http://library.hungaricana.hu/hu/view/PRGYK_ActaP_2011/?pg=202&layout=s Gerencsér Tibor: A Magyar Mickiewicz Társaság második évtizede. A Magyar Mickiewicz Társaság tagjainak névsora. In: Acta Papensia XI (2011) 3-4. 195-199. o.], library.hungaricana.hu.</ref> הוא עמד בראש טור "הקליניקה הרוחנית" בכתב העת "חיי תיאטרון".

== משפחתו ==
אשתו הייתה מאריה בות, איתה התחתן בבודפשט ב-30 באוקטובר 1917. הם התגרשו ב-1921.<ref></ref> הוא התחתן איתה שוב ב-1923, אך הם התגרשו שוב ב-1925.<ref></ref>

== האופרטות שלו ==
* הסטודנטים של איגלו (1909)
* ורד של פנטקוסטה (1920)
* רוז'יקה, נשמתי (1922)
* מעבר לקריוואן הגדול (1924)
* הקפטן המזמר (1924)
* ורד המלכה (1925)
* מוזיקה במאי (1925)

== לקריאה נוספת ==
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ABC03975/04121.htm לקסיקון ביוגרפי הונגרי]. כרך משלים. עורכת ראשית אגנש קניירש)
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I. kötet (Aágh Endre – Faust). Budapest: Az Országos Színészegyesület és Nyugdíjintézete. [1929]. 475. o. ([https://mek.oszk.hu/08700/08756/html/I/szin_I.0570.pdf לקסיקון התיאטרון ההונגרי]: האנציקלופדיה של התיאטרון והספרות הדרמטית ההונגרית. עורך אלדאר שופפלין. כרך א' (אנדרה אג - פאוסט). בודפשט: איגוד השחקנים הלאומי ומכון הפנסיה. 1929. עמ' 475)
* 
* [http://kalaka10februar.homestead.com/FARKAS_IMRE.pdf ביוגרפיה – אימרה פרקש]

== קישורים חיצוניים ==

== הערות שוליים ==

קטגוריה:משוררים יהודים הונגרים
קטגוריה:מלחינים יהודים הונגרים
קטגוריה:מלחיני אופרטה
קטגוריה:מלחינים הונגרים
קטגוריה:משוררים הונגרים
קטגוריה:משפטנים יהודים הונגרים
קטגוריה:דברצן: אישים
קטגוריה:יהודים מומרים הונגרים
קטגוריה:הונגרים שנולדו ב-1879
קטגוריה:הונגרים שנפטרו ב-1976